

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 25.augustā **Nr.557**

(prot. Nr.28, 1.§)

**Par atbalstu projektam "Daugavpils pilsētas pašvaldības iestādei "Daugavpils Marka Rotko mākslas centrs"**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi, un kontroli” 49.punktu, saskaņā ar Vienošanās par Eiropas Savienības fonda projekta īstenošanu Nr. 13.1.4.0/22/I/002, ņemot vērā Daugavpils domes Izglītības un kultūras jautājumu komitejas 2022.gada . augusta sēdes atzinumu, Daugavpils domes Finanšu komitejas 2022.gada 18.augusta sēdes atzinumu, atklāti balsojot: atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, J.Lāčplēsis, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt "Daugavpils pilsētas pašvaldības iestādes "Daugavpils Marka Rotko mākslas centrs" (reģ.Nr.90009938567, juridiskā adrese: Mihaila ielā 3, Daugavpilī) dalību Eiropas Reģionālās attīstības fonda projektā „ Daugavpils ir māksla” saskaņā ar pielikumu.
2. Eiropas Reģionālā attīstības fonda projekta „Daugavpils ir māksla” īstenošanai nodrošināt priekšfinansējumu 2023.gadā 54 981 EUR (piecdesmit četri tūkstoši deviņi simti astoņdesmit viens eiro) apmērā no pašvaldības budžeta līdzekļiem.

Pielikumā: Projekta „ Daugavpils ir māksla” apraksts.

Domes priekšsēdētāja

1.vietnieks *(personiskais parakts)* A.Vasiļjevs

Pielikums

Daugavpils domes

2022.gada 25.augusta

lēmumam Nr.557

|  |  |
| --- | --- |
| **Projekta pieteicējs:** | Daugavpils pilsētas pašvaldības iestāde "Daugavpils Marka Rotko mākslas centrs" |
| **Projekta ilgums:** | Projekta īstenošanas sākuma termiņš: 2022. gada 1. septembris  Projekta īstenošanas beigu termiņš: 2023. gada 31. decembris |
| **Projekta koordinators** | Valentīns Petjko |
| **Projekta mērķis:** | Mazināt Covid-19 pandēmijas izraisītās krīzes sekas Daugavpils Marka Rotko mākslas centra darbībā un saglabāt darba vietas organizācijā, paātrināt Rotko centra pielāgošanos jaunajiem apstākļiem, nodrošinot daudzpusīgas profesionālās mākslas pieejamību Daugavpils Marka Rotko mākslas centrā 2022.-2023. gadā - pastāvīgās ekspozīcijas, mainīgās izstādes, kolekcijas izstādes, starptautiskos mākslinieku simpozijus, festivālus un koncertus, tādejādi paaugstinot kultūrvides kvalitāti, aktivizēšanos un ekonomisko attīstību un nodrošinot sabiedrībai iespēju baudīt augstvērtīgus profesionālās mākslas produktus un pasākumus, kā arī veicinot mākslas profesionāļu tīklojuma veidošanos, tādējādi sekmējot nākotnes attīstības projektu attīstību. |
| **Projekta apraksts:** | Covid-19 pandēmijas izraisītā ārkārtējā situācija un ar tās izplatības ierobežošanu saistītie pasākumi Latvijā, līdzīgi kā citviet pasaulē, ir būtiski ietekmējuši kultūras un radošās nozares, kur strādājošo radošo personu un organizāciju darbība tikusi pilnībā apturēta. 2020.-2021. gadu periodā Daugavpils Marka Rotko mākslas centrs augšminēto apstākļu dēļ bija pilnībā slēgts apmeklētājiem kopā 8 mēnešus, kuru laikā tā veidotais saturs (izstādes, simpoziji, festivāli, koncerti) bija pilnībā nepieejams apmeklētājiem, kā arī mākslinieki nevarēja piedalīties simpozijos. Arī pārējā laikā augšminētā perioda ietvaros bija liegti lielie kultūras pasākumi (festivāli, koncerti) būtiski ierobežojot kultūras piedāvājumu un kvalitāti sabiedrībai. Lai risinātu radušās kultūras piedāvājuma iztrūkuma sekas, Rotko centrs 2022.-2023. īstenos divus māksliniecisko pasākumu plānus, nodrošinot kultūras piedāvājuma pieejamību, nepārtrauktību, daudzpusību un kvalitāti.  Daugavpils Marka Rotko mākslas centra darbība kalpo kultūras mērķim un projekta iesniegumā plānotajām darbībām nav saimniecisks raksturs, ņemot vērā, ka iestādes ieņēmumi ir mazāki par 50 procentiem no kopējā iestādes gada budžeta.  Projekta iesniedzējs apliecina, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku. |
| **Projekta izmaksas:** | Projekta kopējie izdevumi: 549 810.00 EUR  Atbalsta summa: 100% no attiecināmajiem izdevumiem 549 810.00 EUR, tai skaitā ERAF finansējums (85% ) 467 338.50 EUR. Valsts budžeta finansējums (15%) 82 471.50 EUR .  Daugavpils domes priekšfinansējums 2023.gadā: 54 981.00 EUR |
| **Projekta mērķa grupa** | Daugavpils pilsētas pašvaldības iestāde "Daugavpils Marka Rotko Mākslas centrs", kas nodrošina profesionālās mākslas pieejamību, t.i., projekta iesniedzējs, un vietējie iedzīvotāji, kuriem tiks nodrošināta plaša un kvalitatīva kultūras pakalpojumu pieejamība. |
| **Projekta galvenās aktivitātes:** | Projekta darbības ietvaros tiks īstenoti "Daugavpils pilsētas pašvaldības iestāde "Daugavpils Marka Rotko mākslas centrs" 2 māksliniecisko pasākumu plāni 2022.-2023. gadā, kuru ietvaros tiks nodrošinātas 10 pastāvīgās ekspozīcijas, 52 mainīgās izstādes, 10 kolekcijas izstādes, 8 starptautiskie mākslinieku   * simpoziji, 4 festivāli un 4 koncerti. |

Domes priekšsēdētāja

1.vietnieks *(personiskais parakts)* A.Vasiļjevs